CELEX: 32013R0393
Language: lt
Date: 2013-04-29 00:00:00
Title: 2013 m. balandžio 29 d. Komisijos įgyvendinimo reglamentas (ES) Nr. 393/2013, kuriuo iš dalies keičiami reglamentuose (EB) Nr. 1120/2009 ir (EB) Nr. 1122/2009 numatyti tinkamumo kriterijai ir pranešimų įsipareigojimai, susiję su kanapių veislėmis įgyvendinant tiesioginės paramos schemas ūkininkams

30.4.2013   
            
            
               LT
            
            
               Europos Sąjungos oficialusis leidinys
            
            
               L 118/15
            
         KOMISIJOS ĮGYVENDINIMO REGLAMENTAS (ES) Nr. 393/2013
   2013 m. balandžio 29 d.
   kuriuo iš dalies keičiami reglamentuose (EB) Nr. 1120/2009 ir (EB) Nr. 1122/2009 numatyti tinkamumo kriterijai ir pranešimų įsipareigojimai, susiję su kanapių veislėmis įgyvendinant tiesioginės paramos schemas ūkininkams
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 39 straipsnio 2 dalį ir 142 straipsnio h punktą,
   kadangi:
   
               (1)
            
            
               Reglamento (EB) Nr. 73/2009 39 straipsnio 1 dalyje nustatyta, kad plotai, naudojami kanapėms auginti, atitinka tiesioginės paramos skyrimo reikalavimus tik tuo atveju, jeigu auginamų veislių kanapėse yra ne daugiau kaip 0,2 % tetrahidrokanabinolio. Reglamento (EB) Nr. 73/2009 124 straipsnio 3 dalyje nustatyta, kad to reglamento 39 straipsnis taip pat taikomas plotams pagal vienkartinės išmokos už plotus schemą naujosiose valstybėse narėse;
            
         
               (2)
            
            
               2009 m. spalio 29 d. Komisijos reglamento (EB) Nr. 1120/2009, kuriuo nustatomos išsamios Tarybos reglamento (EB) Nr. 73/2009, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams, III antraštinėje dalyje numatytos bendrosios išmokos schemos taikymo taisyklės (2), 10 straipsnyje nustatyta, kad teisės į išmokas už kanapių plotus nustatomos atsižvelgiant į Bendrajame žemės ūkio augalų rūšių veislių kataloge pateiktų veislių, išskyrus Finola ir Tiborszállási, šiuo metu tinkamumo kriterijus atitinkančias tik Suomijoje ir Vengrijoje, sėklos naudojimą;
            
         
               (3)
            
            
               remiantis kai kurių valstybių narių pranešimais ir atsižvelgiant į tai, kad jau numatyta tam tikrų veislių išbraukimo valstybių narių lygmeniu procedūra, Sąjungos lygmeniu schemą būtų galima supaprastinti išbraukiant nuostatą, pagal kurią plotai, kuriuose naudojamos Finola ir Tiborszállási veislės, atitinka kriterijus tam tikroje valstybėje narėje;
            
         
               (4)
            
            
               2009 m. lapkričio 30 d. Komisijos reglamento (EB) Nr. 1122/2009, kuriuo nustatomos išsamios Tarybos reglamento (EB) Nr. 73/2009 įgyvendinimo taisyklės, susijusios su kompleksiniu paramos susiejimu, moduliavimu ir integruota administravimo ir kontrolės sistema pagal tame reglamente numatytas ūkininkams skirtas tiesioginės paramos schemas, ir Tarybos reglamento (EB) Nr. 1234/2007 įgyvendinimo taisyklės, susijusios su kompleksiniu paramos susiejimu pagal vyno sektoriui numatytą paramos schemą (3), 40 straipsnyje nustatyta tvarka, taikoma tais atvejais, kai konkrečios veislės kanapių mėginių tetrahidrokanabinolio kiekis viršija Reglamento (EB) Nr. 73/2009 39 straipsnio 1 dalyje nustatytą kiekį;
            
         
               (5)
            
            
               atsižvelgiant į tai, kad valstybės narės turi visą informaciją, kad galėtų prašyti Komisijos leidimo uždrausti prekybą tam tikros kanapių veislės, kurių tetrahidrokanabinolio kiekis didesnis, nei nustatyta Reglamento (EB) Nr. 73/2009 39 straipsnio 1 dalyje ir nustatyti, kad tokia veislė neatitinka tiesioginių išmokų skyrimo kriterijų, schema gali būti dar labiau supaprastinta išbraukiant reikalavimą pateikti tos veislės mėginių tetrahidrokanabinolio kiekio ataskaitas;
            
         
               (6)
            
            
               todėl reglamentai (EB) Nr. 1120/2009 ir (EB) Nr. 1122/2009 turėtų būti atitinkamai iš dalies pakeisti;
            
         
               (7)
            
            
               šiame reglamente numatytos priemonės atitinka Tiesioginių išmokų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1120/2009 10 straipsnis pakeičiamas taip:
   
      „10 straipsnis
      Kanapių auginimas
      Taikant Reglamento (EB) Nr. 73/2009 39 straipsnį, teisės į išmokas už kanapių plotus nustatomos atsižvelgiant į tų metų, už kuriuos skiriama išmoka, kovo 15 d. pagal Tarybos direktyvos 2002/53/EB (4) 17 straipsnį paskelbtame Bendrajame žemės ūkio augalų rūšių veislių kataloge pateiktų veislių sėklos naudojimą. Sėkla sertifikuojama vadovaujantis Tarybos direktyva 2002/57/EB (5).
   
   2 straipsnis
   Reglamento (EB) Nr. 1122/2009 40 straipsnio 2 dalies antra pastraipa išbraukiama.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. balandžio 29 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 30, 2009 1 31, p. 16.
   
      (2)  OL L 316, 2009 12 2, p. 1.
   
      (3)  OL L 316, 2009 12 2, p. 65.
   
      (4)  OL L 193, 2002 7 20, p. 1.
   
      (5)  OL L 193, 2002 7 20, p. 74.“